31.5.2023.
HR
Službeni list Europske unije
L 141/65
(5) Nakon što nadležno tijelo zaprimi zahtjev za otkazivanje usluge, GOVSATCOM-ov centar preraspoređuje resurse koji su dodijeljeni za pružanje usluge i stavlja ih na raspolaganje u skupu.
Sudionik može dobiti povrat za tokene koji su upotrijebljeni za naknadu resursa, u skladu s uvjetima dogovorenima s pružateljem resursa.
Članak 11.
Rješavanje sukoba (1) Rješavanje sukoba aktivira GOVSATCOM-ov centar kako bi se riješili sukobi između zahtjeva s različitim ocjenama prioriteta iz članka 9. stavka 2.
(2) Ako je zahtjev za uslugu visokog prioriteta u sukobu s jednim ili više zahtjeva za uslugu niskog prioriteta i pod uvjetom da se sprečavanjem izvršenja zahtjeva za usluge niskog prioriteta oslobađaju dostatni resursi koji odgovaraju zahtjevu za uslugu visokog prioriteta, predmetni zahtjevi za usluge niskog prioriteta označavaju se za sprečavanje izvršenja, a relevantne opcije usluge uključuju se u prijedlog usluge.
Ovisno o rangiranju opcija usluge i dostupnosti tokena, ne izvršavaju se odgovarajući zahtjevi za usluge niskog prioriteta i povezane aktivne usluge se otkazuju.
Nadležno tijelo čije se usluge neće izvršiti obavješćuje se o sprečavanju što je prije moguće nakon donošenja odluke o sprečavanju.
Vrijednost spriječene usluge za vrijeme tijekom kojeg usluga neće biti dostupna zbog sprečavanja vraća se na odgovarajući račun sudionika i on se obavješćuje o tome.
(3) Ako se primjenom postupka iz stavka 2. ne pronađu odgovarajući resursi, GOVSATCOM-ov centar provodi povezivanje zahtjeva za uslugu visokog prioriteta s resursima pričuve skupa za krizne situacije.
Ako se pronađu odgovarajući i dostupni resursi, relevantne opcije usluga uključuju se u prijedlog usluge.
(4) U slučaju nedostatnih resursa pružatelja resursa za pružanje zatraženih usluga iz članka 6., mehanizam za rješavanje sukoba temelji se na prioritetima zahtjeva za uslugu.
Ako su zahtjevi za usluge s istim prioritetom u sukobu, prednost se daje zahtjevu za uslugu koji se nastavlja na uslugu koja je već pružena sudioniku koji je podnio zahtjev na kraju prethodnog programskog razdoblja skupa, ako je to primjenjivo.
Ako su zahtjevi za usluge s istim prioritetom u sukobu i nijedan od njih se ne nastavlja na već pružene usluge sudioniku koji je podnio zahtjev, GOVSATCOM-ov centar uspoređuje vrijednosti usluga u sukobu kao postotak udjela predmetnog sudionika i daje prednost zahtjevu za uslugu koji odgovara većem postotku.
Članak 12.
Stupanje na snagu Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 30. svibnja 2023.
Za Komisiju Predsjednica Ursula VON DER LEYEN